เกณฑ์การให้ทุนวิจโยปการประจำปีทางด้านวิชาการและวิจัยแก่คณาจารย์คณะอักษรศาสตร์   
จุฬาลงกรณ์มหาวิทยาลัย ปีงบประมาณ พ.ศ. 2560

1. ทุนสนับสนุนดังกล่าวมีวัตถุประสงค์ให้คณาจารย์คณะอักษรศาสตร์ จุฬาลงกรณ์มหาวิทยาลัย นำไปใช้ในกิจกรรมและ/หรือซื้อวัสดุสำนักงาน วัสดุการศึกษา ที่จะก่อให้เกิดประโยชน์ในการผลิตงานวิชาการและวิจัย ทุนนี้ไม่สามารถใช้ซื้อครุภัณฑ์

2. ทุนสนับสนุนดังกล่าวสำหรับปีงบประมาณ พ.ศ. 2560 มีจำนวน 400,000.00 บาท (สี่แสนบาทถ้วน) อาจารย์แต่ละคนสามารถขอได้คนละ 10,000.00 บาท (หนึ่งหมื่นบาทถ้วน)

3. อาจารย์สามารถขอทุนสนับสนุนดังกล่าวได้ตั้งแต่วันที่ 1 ธันวาคม 2559 เป็นต้นไป ยื่นใบสมัครที่งานวิจัย คณะอักษรศาสตร์ ห้อง 106 อาคารมหาวชิราวุธ (ดาวน์โหลดใบสมัครได้ที่ http://www.arts.chula.ac.th/download.html)

4. คณะกรรมการส่งเสริมผลงานวิชาการ คณะอักษรศาสตร์จะอนุมัติการให้ทุนตามลำดับก่อนหลังของวันและเวลายื่นใบสมัคร

5. ผู้ที่จะขอทุนนี้เป็นครั้งที่ 2 หรือ ครั้งที่ 3 จะต้องแสดงผลสัมฤทธิของงานจากครั้งก่อนหน้าที่เคยขอไว้

6. อาจารย์จะต้องเบิกทุนสนับสนุนดังกล่าวให้เสร็จภายในวันที่ 31 กรกฎาคม 2560 ทั้งนี้ เพื่อให้การเบิกจ่ายทันการปิดงบประมาณ อนึ่ง การเบิกจ่ายของอาจารย์จะต้องแนบใบเสร็จเพื่อเป็นหลักฐานในการเบิกจ่าย

6. เมื่อสิ้นสุดโครงการ อาจารย์ต้องส่งแบบรายงานผลจากการใช้ทุนดังกล่าวภายในวันที่   
30 กันยายน 2560